ทิสโก้กรุงศรีฯขึ้นดบ.เน้นขาใหญ่
ธนาคารทิสโก้ขึ้นอัตราดอกเบี้ยเงินฝากประจำตั๋วแลกเงิน สูงสุด 0.30% ด้านกรุงศรีฯ เพิ่ม 0.25%
20 ส.ค. 2554

ธนาคารทิสโก้ขึ้นอัตราดอกเบี้ยเงินฝากประจำตั๋วแลกเงิน สูงสุด 0.30% ด้านกรุงศรีฯ เพิ่ม 0.25%
ธนาคารทิสโก้ (ทิสโก้) ประกาศขึ้นอัตราดอกเบี้ยเงินฝากประจำ และตั๋วแลกเงินอีก 0.10-0.3%ต่อปี ส่งผลให้เงินฝากประจำระยะเวลา 124 เดือน ปรับขึ้นจาก 2.153% ต่อปี เป็น 2.25-3.25% ต่อปี
ตั๋วแลกเงิน (บีอี) วงเงินตั้งแต่ 5 แสนบาทขึ้นไป ระยะเวลา 19 เดือน ปรับขึ้นจาก 2.45-2.80% ต่อปี เป็น 2.75-2.90% เริ่มบังคับใช้ตั้งแต่วันที่ 9 มิ.ย.
สำหรับเงินฝากออมทรัพย์ ล่าสุดธนาคารเปิดตัว “เงินฝากออมทรัพย์ไดมอนด์” ไปเมื่อวันที่1 มิ.ย. สามารถฝากได้ทั้งบุคคลธรรมดาและนิติบุคคล ถอนได้ไม่จำกัดจำนวนครั้ง โดยเสนออัตราดอกเบี้ยสูงสุดถึง 2% ต่อปี เปิดบัญชีขั้นต่ำ 1 ล้านบาท
ขณะที่ น.ส.จุฑามาศ สมบุณยะ วิโรจน์ ผู้ช่วยกรรมการผู้จัดการอาวุโส สายงานการธนาคาร ธนาคารแลนด์ แอนด์ เฮ้าส์ เพื่อรายย่อย เปิดเผยว่า ธนาคารได้ปรับเพิ่มอัตราดอกเบี้ยเงินฝากและตั๋วแลกเงินโดยอัตราดอกเบี้ยเงินฝากประจำ 3 เดือน ปรับเพิ่มเป็น 2.85% อัตราดอกเบี้ยเงินฝากประจำ 5 เดือน เป็น 3.05% และอัตราดอกเบี้ยเงินฝากประจำ 12 เดือน เป็น 3.35%
สำหรับอัตราดอกเบี้ยตั๋วแลกเงิน 3 เดือน ปรับเพิ่มเป็น 3.25% ต่อปี อัตราดอกเบี้ยตั๋วแลกเงิน 5 เดือน เป็น 3.45% ต่อปี และอัตราดอกเบี้ยตั๋วแลกเงิน 12 เดือน เป็น 3.75% ต่อปี โดยอัตราดอกเบี้ยดังกล่าวมีผลตั้งแต่วันที่ 8 มิ.ย.
ธนาคารกรุงศรีฯ ประกาศขึ้นอัตราดอกเบี้ยเงินฝากประจำ 3 เดือน อีก 0.15% จาก 1.5% เป็น 1.65% เงินตั้งแต่ 5 ล้านบาท แต่ไม่ถึง 30 ล้านบาท ขึ้น 0.175% หรือขึ้นจาก 1.625% เป็น 1.8% จำนวนเงินตั้งแต่ 30 ล้านบาทขึ้นไป ขึ้น 0.15% จาก 1.75% เป็น 1.9%
เงินฝากประจำ 24 เดือน เพิ่มอีก 0.25% จาก 2.95% เป็น 3.2% และเงินฝาก 36 เดือน ทุกจำนวนให้ผลตอบแทนดอกเบี้ย 3.25%